Jerhigh สานต่อ “หมอหมาใจหล่อ ปี 4” ส่งต่อความรัก 12 มูลนิธิ-สถานสงเคราะห์ทั่วไทย
Jerhigh สานต่อโครงการ “หมอหมาใจหล่อ ส่งต่อความรักให้หมาจร ปี 4” จับมือ สัตวแพทย์ 12 ท่าน 12 สถาบันการศึกษาทั่วประเทศช่วยเหลือสุนัขจรให้อิ่มท้อง มอบเงินบริจาค 6,800,000 บาท แก่ 12 มูลนิธิหรือสถานสงเคราะห์สัตว์จรทั่วไทย
Jerhigh สานต่อโครงการ “หมอหมาใจหล่อ ส่งต่อความรักให้หมาจร ปี 4” จับมือ สัตวแพทย์ 12 ท่าน 12 สถาบันการศึกษาทั่วประเทศช่วยเหลือสุนัขจรให้อิ่มท้อง มอบเงินบริจาค 6,800,000 บาท แก่ 12 มูลนิธิหรือสถานสงเคราะห์สัตว์จรทั่วไทย
4 พ.ค. 2565

“Jerhigh (เจอร์ไฮ)” แบรนด์ผลิตภัณฑ์อาหารสุนัข บริษัท อินเตอร์เนชั่นแนลเพ็ทฟู้ด จำกัด ภายใต้ บริษัท เจริญโภคภัณฑ์อาหาร จำกัด (มหาชน) หรือ CPF สานต่อโครงการ “หมอหมาใจหล่อ ส่งต่อความรักให้หมาจร ปี 4” จับมือ สัตวแพทย์ 12 ท่าน จาก 12 สถาบันการศึกษาทั่วประเทศ เชิญชวนคนรักสุนัขร่วมทำบุญด้วยการโหวต “หมอหมาใจหล่อแห่งปี” ผ่านทาง www.jerhigh.com จนถึงวันที่ 28 เมษายน 2565
โดยคะแนนโหวตทั้งหมดจะเปลี่ยนเป็นการบริจาคผลิตภัณฑ์อาหารสุนัขเจอร์ไฮ (1 โหวต = จำนวน 10 กรัม มูลค่า 7 บาท) สำหรับผลโหวตในปีนี้ แปลงเป็นเงิน รวมมูลค่า 6,300,000 บาท และทาง Jerhigh สมทบอีก 500,000 บาท รวมทั้งสิ้น 6,800,000 บาท พร้อมส่งมอบผลิตภัณฑ์อาหารสุนัข Jerhigh ผ่านหมอหมาใจหล่อไปยัง 12 มูลนิธิหรือสถานสงเคราะห์สัตว์จรทั่วประเทศ เพื่อช่วยเหลือสุนัขจรให้อิ่มท้อง กระตุ้นให้คนเลี้ยงสุนัขมีความรับผิดชอบ ให้ความรัก และลดปัญหาการทอดทิ้ง ในปีนี้ ยังจัดกิจกรรม “นางฟ้าหมาจร” เชิดชูบุคคลที่ช่วยเหลือสุนัขจร ทั้งการให้อาหาร พาไปรักษา รวมถึงหาทุนทรัพย์และที่พักอาศัย จำนวน 2 ท่าน ได้แก่ ผู้กองลูกตาล-ร.ต.อ.หญิง วาวจุฑา แสงนภา และ อิม-ไอยวริญ บวรวิวรรธน์
นายกิติศักดิ์ ลิ้มอำไพ รองกรรมการผู้จัดการอาวุโส บริษัท อินเตอร์เนชั่นแนลเพ็ทฟู้ด จำกัด กล่าวว่า โครงการหมอหมาใจหล่อ จัดขึ้นต่อเนื่องเป็นปีที่ 4 โดยตลอด 3 ครั้งที่ผ่านมา Jerhigh ส่งต่อความรักให้น้องสุนัขอิ่มท้องมากกว่า 16,000 ตัว รวมมากกว่า 20 มูลนิธิและสถานสงเคราะห์ ที่ช่วยเหลือและดูแล ซึ่งได้รับเสียงตอบรับเป็นอย่างดีจากคนทั่วไปและกลุ่มคนรักสัตว์เลี้ยง ที่ร่วมส่งคะแนนโหวตมาให้น้องๆ ว่าที่สัตวแพทย์ 12 ท่าน จาก 12 สถาบันการศึกษาทั่วประเทศ เพื่อช่วยเหลือน้องหมาจร และเป็นครั้งแรกกับกิจกรรม ‘นางฟ้าหมาจร’ อีก 2 ท่าน ที่มาให้คำแนะนำเกี่ยวกับการจัดการสุนัขจร นอกจากนี้ Jerhigh ยังมีกิจกรรมดีๆ อีกมากมาย เพื่อเอาใจคนรักสุนัข ตอบแทนที่สนับสนุนผลิตภัณฑ์ของเราด้วยดีมาตลอด
ทั้งนี้ ภายในงาน พิธีกรชื่อดัง พีท-พล นพวิชัย ร่วมพูดคุยกับว่าที่สัตวแพทย์ พร้อมมินิคอนเสิร์ตจากศิลปิน สังกัด Yes I am ได้แก่ ไอซ์-ธนมลวรรณ รวมถึง ทิวลิปและกัน-อรรถพันธ์ 1 ในคู่จิ้นสายวายที่ฮอตที่สุดในยุคนี้ การจำหน่ายสินค้าราคาพิเศษ ตลอดจนกิจกรรมอีกมากมาย เพื่อให้เจ้าของและน้องสุนัขสุดน่ารักได้ร่วมสนุกและใช้เวลาร่วมกัน สามารถติดตามข่าวสาร พร้อมทั้งโปรโมชั่นดีๆ ได้ที่ Facebook Page : JerHigh Official
สำหรับโครงการ “หมอหมาใจหล่อ ส่งต่อความรักให้หมาจร ปี 4” จะส่งมอบผลิตภัณฑ์อาหารสุนัขคุณภาพ เกรดพรีเมียม แก่มูลนิธิเพื่อน้องหมาทั่วประเทศ ประกอบด้วย 1. หมอพลอย – ณภาภัช โรจนกุล จากมหาวิทยาลัยวลัยลักษณ์ บริจาคให้โครงการบ้านรักสุนัขของมหาวิทยาลัยวลัยลักษณ์ จ.นครศรีธรรมราช 2. หมอพลอย – วิลาสินี เรืองเกษม จาก มหาวิทยาลัยเวสเทิร์น บริจาคให้บ้านพักพิงเจ้าสี่ขาเพื่อน้องหมาวัดบัวขวัญ จ.สุพรรณบุรี 3. หมอใบปอ – ปรางค์ชมพู ขวัญพฤกษ์ จากมหาวิทยาลัยเทคโนโลยีราชมงคลตะวันออก บริจาคให้ The man that rescues dogs จ.ชลบุรี
รวมถึง 4. หมอน้ำหวาน – ณิชกานต์ เพ่งผล จากมหาวิทยาลัยสงขลานครินทร์ บริจาคให้บ้าน The หมา ทุ่งตำเสา จ.สงขลา 5. หมอภีม – ชโนดม นาประไพ จากมหาวิทยาลัยเทคโนโลยีราชมงคลศรีวิชัย บริจาคให้ Khanom welfare ขนอมสงเคราะห์สัตว์ จ.นครศรีธรรมราช 6. หมอโอ๊ก-ธนดล ขันถม จากมหาวิทยาลัยมหาสารคาม บริจาคให้ สถานสงเคราะห์ บ้านเอเอฟสี่ขา จ.มหาสารคาม 7. หมอเบียร์ – สกลเกียรติ์ ฉัตรหิรัญพงศ์ จากมหาวิทยาลัยเชียงใหม่ บริจาคให้ The ARK Chiangmai จ.เชียงใหม่ 8. หมออู๋ – ปณพล หวังศุภกิจโกศล จากมหาวิทยาลัยเทคโนโลยีมหานคร บริจาคให้บ้านสุขใจหมาจรป้าเกด บางปะกง จ.ฉะเชิงเทรา
พร้อมด้วย 9. หมอกร – ภาสันต์ ดีอุดมวงศา จากมหาวิทยาลัยขอนแก่น บริจาคให้ Saved Souls Foundation จ.ขอนแก่น 10. หมอวีลล์ – ภูมิธันว์ สุวรรณชัยศักดิ์ จากมหาวิทยาลัยมหิดล บริจาคให้บ้านรักหมาศาลายา ของ มหาวิทยาลัยมหิดล 11. หมอเม้ง – พรภวิษย์ เอี่ยมรักษา จากจุฬาลงกรณ์มหาวิทยาลัย บริจาคให้ เกาะสุนัข จ.นครปฐม และ 12. หมอพิม – พิมพิศา กิติวินิต จากมหาวิทยาลัยเกษตรศาสตร์ บริจาคให้ มะหมาบ้านป้ามณี จ.ปทุมธานี









